  Туспуктэм: Константин Вознесенских Наталия Сильвестрова Туэ Россиын Быдӟымнуналэз – христианъёслэсь одӥгзэ валтӥсь праздниксэс – 16-тӥ оштолэзе пусъё. Со нуналлэн воштонтэм тодметэз буям курегпуз луэ. Курегпузэз буяны трос дауръёс талэсь азьло кутскизы. Инмарлы оскисьёс вашкала дыръя сое горд буяллязы. Со кирос борды кортӵогам Кристослэсь вирзэ возьматэ вал. Песанайёсмы курпузъёсты сугон кӧм пӧлын пӧзьтылӥзы, озьы соос нап горд луо. Со амал али но вунэмын ӧвӧл, но туала вакытэ пӧртэм сямен чеберманы луонлыкъёс вань. Ивортодэтъя «Удмуртия» агентство тӥ понна тужгес но аспӧртэмлыко амалъёсты люказ. Соосты одно ик нылпиосын ӵош быдэстыны оскалтэ. Тодады возе, тужгес но ӟеч тӧдьы курегпузъёс буясько. Сугон кӧмен но зелёнкаен буян Кулэ луоз сугон кӧм, зелёнка, капрон чулки яке марля. Киды медаз саптаськы шуыса одно ик перчатки дисялэ. Нырысь сугон кӧмез пыргытэ, курегпузъёсты быдэссэ вуэ верттылэ, кот дыръязы ик пыргытэм кӧмын погыллялэ, со бордазы мед лякиськоз. Бӧрысь пузъёсты капрон чулкие бинялтэ но вуэ потэ, отчы ик кӧня ке зелёнка кисьтэ. Пузъёсты 12-15 минут ӵоже пӧзьтоно, собере кезьыт вуын сӥятоно, капрон чулкиысь поттоно, сугон кӧмлэсь сузяно. Туспуктэм: unsplash.com Гожмо буян Кугегпузъёс вылэ гожмо суред мед пуксёз шуыса, сое буёло пужыятӥськон сӥньысъёсын (мулине) биняно, собере пӧзьтоно. Сӥньысъёсты пӧртэм сямен биняны, пӧртэм буёлооссэ сураны луэ, соку курегпузъёс вылэ мудрон пужыос пуксёзы. Рисэн буян Пузъёсты рисэн но буяны луэ, тодӥськоды вал-а? Со понна пакетэ рис понэ – одӥг пузэз буяны одӥг стакан рис кулэ. Рис пусшкы кизер краситель кисьтэ. Озьы ик кӧс красителез вуэн суралтыса но кӧня ке уксус поныса кутыны луэ. Рисэз но красителез рос-прос сурано. Бӧрысь со буям рис пушкы пӧзьтэм шуныт курегпузэз поныса ватоно но ӝыны часлы кельтоно. Буёлэз пеймытгес мед луоз шуыса кемагес возьыны луэ. Туспуктэм: unsplash.com Чильтэро курегпузъёс Курегпузъёсты чильтэро карон понна соосты, пӧзьтэм бере, чильтэре лач-лач бинялтоно, керттоно. Бӧрысь красительёсын буяно. Мраморной курегпузъёс Пузъёс мраморлэсь лэсьтэм кадесь мед пӧрмозы шуыса, пӧзьтэм бере соосты нырысь сайкыт нап буёлэн буяно но куасьтоно. Бӧрысь пеймыт буёлъёсты вуэн суралтоно, одӥг чечы пуньы кӧс вӧй пононо, каллен сурано. Куасьмем курегпузъёсты дасям буёлъёсы веттэ но соку ик поттэ. Озьы вылаз векчи сӥен чебер мраморной суред пуксёз. Туспуктэм: unsplash.com Мычиськон шукыен буян Кинлы кельше абстракция выллем суредъёс, курегпузъёсты со выллем ик чеберманы быгато. Лазег тэркые мычиськон шукы пононо, концентрированной буёл шапыштоно но кӧня ке сурано. Кык но тросгес буёл поныны луэ. Пӧзьтэм пузэз со шукыын погыллялэ, поттэ но 30 минутлы куасьтыны кельтэ. Чаклалэ, курегпуз вылысь шукы медаз куасьмы. Бӧрысь со шукыез каллен гинэ кагаз салфеткаен утялтэ. Туспуктэм: unsplash.com Пӧрмытэм уждэс туспуктэм лэсьтэ но милям мерлыко вотэсысь огинамы возьматыны эн вунэтэ! Тегъёс: Быдӟымнунал праздникъёс Удмуртия  